_:n2f2a9f7cfe0b4b5cbc72507355f1ebbdxb0
<http://schema.org/articleBody>
"\nIstoria carantinei începe la Veneţia, în a doua parte a veacului al XIV-lea. Ideea a venit din necesitatea de a restricționa accesul în oraş oamenilor veniți pe nave din Orient, suspectaţi că ar fi purtători ai flagelului ciumei, pentru a limita răspândirea bolii și a proteja în felul acesta viața și starea de sănătate a locuitorilor din „lagună”. Atunci, dogele şi consiliul venețian le-au impus călătorilor nou-sosiți la porțile orașului să stea izolați patruzeci de zile într-un lazaret supravegheat (un spital improvizat) și să urmeze câteva proceduri de dezinfecţie și igienă. De ce 40 de zile de izolare? Numărul și motivația credem că sunt de inspirație biblică: 40 de ani au rătăcit Moise și poporul ales prin deșertul Sinaiului, timp în care mulți iudei au murit, iar cei rămași s-au vindecat de morbul sclaviei egiptene. \n\n\n\nȘi Iisus a stat singur în deșert 40 de zile, rezistând ispitirilor de tot felul și ținând post. Se intuia atunci că 40 de zile ar reprezenta exact timpul necesar pentru îndepărtarea pericolului de moarte. În limba latină, numărul 40 se traduce prin quaranta, care a dat în italiană quarantina, de aici numele de carantină.\n"
<https://revistaagressive.ro/cultura/ce-inseamna-carantina-si-ce-legatura-are-cu-biblia/>